Tallinna Nõmme Põhikooli hoolekogu koosolek 11. detsember 2019

Osalejad:

Margit Orav, Kristin Vaga, Kristel Kokk, Airi-Anu Mugur, Inese Juhanson, Endrik Pikksaar, Liisa Merioja, Kaia Talve, Elen Pirso, Sulev Keskküla, Aleksander Jorro, Tõnis Pärn, Mai-Liis Kõpper, Tiina Kass, Raoul Järvis, Karin Millermann, Aivo Prii, Eero Tammelaan, Ardi Paul, Epp Aasa, Liise Timmo, Laura Sults, Hainer Õunapuu, Heidi Christal Õunap, Mari Kald, Arno Kuusik, Marko Err

Päevakord

- Vahetundide sisustamine

Keksukummi, footbagiga. Kooli algklasside arvu järgi maksaksid keksukummid ja footbagid kokku u 350€. Annetused vahetund.ee kaudu, vanemad, sõbrad jne. Kool peab liituma, <https://vahetund.ee/> Kool on nõus sellega liituma, võtame asja käsile. Jagame infot Facebookis ja e-koolis.

- Üritused, õppekäigud jms

\*KIK projektid on käigus. Osad õppekäigud on juba toimunud, teised veel tulemas. Projekti juhib meie õpetaja Gerly Saga. Lisaks veel tasuta muuseumiprogrammid Tallinna linna poolt, kõik klassid ei saanud, kuid mitmele klassile saime tasuta tunnid.

- PISA

Pisa lehelt saab vaadata 2019 a. raportit ja Haridusministeeriumi lehelt saab lugeda kokkuvõtet. Tõeline edulugu (Education Nation - uus bränd Eestis). Meie kooli andmed tulevad veebruaris, Tallinna Nõmme Põhikool maailma ja Euroopa tulemustega võrdluses. Eelmiste aastate kokkuvõtet saab lugeda kooli kodulehel, oleme aastaid olnud esikümnes, proovime ikka sama tublid edasi olla. Raport kooli kodulehel statistika all <http://nommepk.tln.edu.ee/?page_id=102> .

- Lõpueksamid

Lõpueksamid toimuvad. Ajad ülevad kooli kodulehel.

Lõpueksamid 2019/2020. õppeaastal:

eesti keel: 1. juunil 2020, matemaatika: 4. juunil 2020, valikeksam vene keeles, bioloogias, keemias, füüsikas, geograafias, ajaloos, ühiskonnaõpetuses või inglise, prantsuse, saksa või vene keeles võõrkeelena (kirjalik): 10. juunil 2020 valikeksam inglise, prantsuse, saksa või vene keeles võõrkeelena (suuline): 10.–11. juuni 2020.

Põhikooli lõpueksamid algavad kell 10.00.

Tulevikus asendatakse eksamid testiga, millal täpselt, seda me ei tea. Testid hakkavad toimuma ilmselt arvutipõhiselt. Läbi mitmete aastate, hetke info järgi 3. 6. ja 9. klassis.

- Toidu raiskamise vähendamine, Toidupanga abi

Lapsed tõstavad toitu ette, kuid ära ei söö, kuna lapsevanem ütleb, et peab toitu võtma.. Lapsevanemad võiksid kodus julgustada, et lapsed võtaksid nii palju toitu, kui nad jaksavad ära süüa. Kordame ka klassijuhatajatele üle, et nad jälgiksid lapsi söömas. Kui on häid ideid, kuidas toiduraiskamist vähendada, saata ideed Tõnis Pärnale e-maili peale tonis@pagaripoisid.ee. Klassijuhataja peaks lastele üle rääkida, et nad toitu ei raiskaks.

Toidupangast võib tulla koolitaja, kuid see on pikemaajalisem projekt. Toidupanka saab minna ka ekskursioonile nt. vaatama kui palju raisatakse toitu.

Mõte: Teha lastele video sellest, kuidas Meie koolis toitu raisatakse, kas teha loovtööna või õpilasesindus.

Teavitada õpilasi, mida toidu raiskamine endaga kaasa toob.

Rääkida ka kodus toiduraiskamisest, kordame igal pool.

- Söögivahetundide pikkus

15 minutiga jõuavad lapsed ilusti söönuks. 10.12 (ühepajatoit sai viimaseks vahetunniks otsa) juhtum ei ole igapäevane, mõnikord on juhtunud, see toit, mis tehti lisaks oli samuti maitsev ja täisväärtuslik, kuid kool hoiab asjadel silma peal.

- Toidunõud on mustad.

Nõudepesija peseb nõusid pika pesu programmiga ja loputab ka üle. Mustad nõud on pigem erandjuhus. Must nõu tuleb tõsta kõrvale ja võtta puhas!

- Garderoob väike

Nagide vahe on väga väike, lastele asjad ei mahu ära. Milline on lahendus? Kõikidele lastele on olemas nagi, 630-le õpilasele, hetkel ei ole sellele head lahendust. Lahendus on see, et meil on loodetavasti järgmine aasta vähem lapsi.

Lahenduseks pakuti: väiksematel joped klassis?

Lahenduseks pakuti: Kas konksudele numbrid oleks lahendus, et asjad ei kaoks ära? Arutame õpetajatega läbi.

Lapsed jäävad garderoobi istuma koos seljakottidega ja ummistavad vahed ära, garderoobi korrapidaja võiks suunata ja üle vaadata, et lapsed ei ummistaks kooli tulekul ja minekul garderoobi.

Kas võtame kapid ära ja teeme samale kohale garderoobi nurga juurde? Mõtleme selle peale ja vaatame, kas leiame koha, kuhu kapid panna. Kui palju kasutatakse kappe? Epp Aasa uurib.

Kui kellelgi on hea mõte, kuidas garderoobi kitsikuse probleemi lahendada, võib koolile/hoolekogu esimehele teada anda.

-Tõukerattad trepil (ohutus, tuleohutus, takistab vanemaid inimesi, kes külastavad raamatukogu)

Treppide peal midagi hoida ei tohi. Tõukerataste hoidjad on tulemas, saame tõukerattaid korralikult hoiustada, järgmisest hooajast on üleval. Tõukerataste hoid korraldatakse vastavalt ohutuse nõuetele.

Lapsevanemad ja klassijuhatajad räägivad tõukeratta ohutuse üle. Kaks korda aastas kindlasti rääkida, õppeaasta alguses ja kui hooaeg jälle algab.

Ratastooli tee tuleb hoida puhtana, tõuksivaba (maja ees ja maja taga on ratastooli tee)

Ettepanek: Kooli hoovis võiks olla rambiala, mõtleme.

Ettepanek:Teha **Tõuksivaba ala!** Kõik peavad seda järgima ka lapsevanemad ja õpetajad!!

Kevadel tuleb noorsoopolitsei õpilastega rääkima, teeb tõuksiala, tutvustab reegleid jne.

- Arvutiõpe

Arvutiõpe on integreeritud õppeainetesse. Arvutiõpe on eraldi 8. klassis seoses loovtööga ja 4. klassides seoses referaadiga. 4. kl toimub arvutiõpetus alates septembrist ja umbes 10 tundi, õpetaja kohandab tundide arvu vastavalt vajadusele. Kevadesse ei saa tunde jätta, kuna 4. klassides algab veebruarist jalgrattaõpe.

Info lapsevanematele, et koolis on loovtöötund, kus võetakse üksipulgi läbi vormistamine, juhendamine jne.

Loovtöö hinne ei sõltu, kas õpilane kasutab arvutit või mitte. Loovtöö võib teha ka käsitsi ja paber plakati peal.

- Ronimissein ja saalide kasutamine vahetundides

Vahetundides saab kasutada spordisaale (alumine saal ja suur saal). Kindlasti peab keegi saalis olema, kui lapsed seal mängivad. Psühholoog Rene, Karl Glück, Elve Didvig on olnud siiamaani valves. Kui saal on lukus, saavad õpilased õpetajale teada anda, kes siis saali kasutamist korraldab (st on ise valves, otsib kellegi, kes saab lapsi valvata).

- Logopeedi võimalused, TÕNK (Tallinna Õppenõustamiskeskus)

Logopeedi koolis ei ole. Kool peab korraldama kõneravi ja logopeedilist abi ja kool on selle korraldanud läbi TÕNK-i ja Rajaleidja.

TÕNKist käivad kohal professionaalid, kes nõustavad õpetajaid, lapsevanemaid, lapsi. Lapsevanem ja õpetaja saavad ise sinna pöörduda.

Õpetajad on pöördunud nii Rajaleidjasse kui TÕNK-i.

- Turvateemad

Turvariskid on maandatud, peamiselt tuleohutuse vastu. All on valvur, kui kuskil midagi juhtub, annab ATS helisignaali, Valvur vaatab, kus on tulekahju, kontrollib ja käitub edasi vastavalt juhisele.

3 minutit suur signaal tööle ei lähe, enne seda on võimalik valvuril uurida, kus/mis toimub.

Kooli ümber hakkab olema patrull, et korrale kutsuda valesti sõitjaid: Palun jälgida liiklusmärke.

-Küsimus: Kas vaikusenurk on alles?

On alles, seal võib käia ja istuda. HEV projektiga saame lahendada ka selle olukorra, et lapsel oleks vaikne nurk, kus aega veeta ja rahulikult olla. Projekt ja vahendid peaksid jõustuma järgmisest õppeaastast.

- Küsimus: Kes praktiseerib vaikuseminuteid?

Õpetajad võiksid teada anda, kes praktiseerib (õppejuhtidele) ja hakata uuesti praktiseerima.

- Ettepanek: Seintel võiksid olla pildid, et koolis tekitada mõnusamat õhkkonda.

Kunstiõpetajad korraldavad kooli kaunistamist ja dekoreerimist. Kool võiks olla hubasem, pildid seintel (Teemad: õppeained jne), mõelda välja kontseptsioon. Järgmine kord arutame.

-Koduleht üle vaadata, kuna ei ole mobiilisõbralik.

Info on edasi antud IT-juhile, tegeleb asjaga.

-Kui õpilasel on tekkinud küsimus seoses õppetööga, siis asjaajamise kord on järgmine:. kõigepealt arutada küsimust õpetajaga, siis kui vaja klassijuhatajaga ja õppejuhtide poole; lisada kevad 2018 protokoll, kuna eelnevalt ei ole seda avalikustatud, kus on antud teemat arutatud ja kokkuleppeid tehtud.

- Teisipäeval kehalise garderoobis aeti väiksemate õpilaste koolikotid ja riided segamini. Kool uurib asja ja palub kehalise kasvatuse õpetajatel jälgida, et garderoobid oleksid tunni ajal lukus.

- Küsimus: Millal peab õpetaja kontrolltööst õpilasi teavitama?

Õpetajatega on arutatud ning otsustati, et minimaalne ette teatamisaeg on kuni 2 päeva enne kontrolltööd, kella 17.00-ks õhtul. Kontrolltöö peab olema üleval vastavas tabelis e-koolis.

- Kui ametlik hoolekogu liige ei saa tulla, saab asendaja liige tulla, kuskile teada andma ei pea. Päevakord tuleb nädal aega enne, sellega võiks eelnevalt tutvuda.

Järgmine koosolek: 4. märts 2020 kell 17.00